**РЕПУБЛИКА СРБИЈА**

**ГРАД НИШ**

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ ГРАД НИШ**

За период од 01.01.2020. до 30.09.2020.године

Ниш, новембар 2020.године

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

**ГРАД НИШ**

Николе Пашића 24

18 000 Ниш

ПИБ 100232752

Матични број: 17620541

**II СПИСАК ПРЕДУЗЕЋА ЧИЈИ ЈЕ ОСНИВАЧ ЈЕДИНИЦА ЛОКАЛНЕ САМОУПРАВЕ:**

1. Јавно предузеће Завод за урбанизам Ниш

2. Јавно предузеће „Градска стамбена агенција“ Ниш

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

**ЗБИРНИ ПРИКАЗ ПЛАНИРАНИХ И РЕАЛИЗОВАНИХ ПОКАЗАТЕЉА ЗА ПЕРИОД ОД 01.01. до 30.09. 2020.године**

Табела 1 у 000 динара

|  |  |  |  |  |
| --- | --- | --- | --- | --- |
| Ред. бр. |  Јавно предузеће/друштво капитала | Укупни приходи | Укупни расходи | Нето резултат |
| План | Реализација | План | Реализација | План | Реализација |
| 1 | ЈП Завод за урбанизам Ниш | 81.750 | 57.260 | 80.053 | 68.699 | 1.697 | -11.439 |
| 2 | ЈП Градска стамбена агенција Ниш | 27.875 | 5.835 | 26.766 | 17.625 | 1.109 | -11.790 |
|  |   |   |   |   |   |   |   |
|   | **УКУПНО** | **109.625** | **63.095** | **106.819** | **86.324** | **2.806** | **-23.229** |

Табела 2 у 000 динара

|  |  |  |  |  |  |
| --- | --- | --- | --- | --- | --- |
| Ред. бр. |  Јавно предузеће/друштво капитала | Број запослених  | Средства за зараде (Бруто I) | Субвенције | Кредитна задуженост |
| План | Реализација | План | Реализација | План | Реализација | Стање на дан 30.09.2020 |
| 1 | ЈП Завод за урбанизам Ниш | 69 | 70 | 52.441 | 48.717 | 0 | 0 | 0 |
| 2 | ЈП Градска стамбена агенција Ниш | 11 | 9 | 10.800 | 8.378 | 0 | 0 | 116.832 |
|  |   |   |   |   |   |   |   |  |
|   | **УКУПНО** | **80** | **79** | **63.241** | **57.095** | **0** | **0** | **116.832** |

¹ Кредитна задуженост последњег дана извештајног периода

1. **Назив предузећа:**Јавно предузеће Завод за урбанизам Ниш

**Седиште:** Ниш, 7.јули број 6

**Претежна делатност:** 7411-Архитектонска делатност

**Матични број:** 07261063

**Програм пословања:**

 Програм пословања Јавног предузећа Завод за урбанизам Ниш за 2020.годину донео је Надзорни одбор предузећа, Одлуком број 2656/2-2 од 02.12.2019.године, а Скупштина Града Ниша дала сагласност Решењем број 06-81/2020-36-02 од 21.01.2020.године.

**Образложење одступања:**

У извештајном периоду 01.01.2020-30.09.2020.године укупни приходи износе 57.260.000 динара (планиран је износ од 81.750.000 динара), а укупни расходи 68.699.000 динара (планиран је износ од 80.053.000), тако да је исказан негативан финансијски резултат (губитак) у износу од 11.439.000 динара.

Што се тиче остварених прихода до краја трећег квартала 2020.године, од укупно планираних пословних прихода по основу реализације поверених послова за Град Ниш (годишњи план: 74.500.000 динара), у периоду јануар-септембар 2020.године остварен је приход у износу од 45.128.169 динара што износи 60,57% годишњег плана.

Приходи по основу послова на тржишту и остали приходи (годишњи план: 34.500.000 динара), остварени су у износу од 11.932.000 динара или 34,59% годишњег плана.

Укупни расходи за перид јануар-септембар 2020.године извршени су у оквиру планираног годишњег износа.

 Расходи материјала, расходи зарада, накнада зарада и остали расходи планирани су за период 01.01-30.09.2020.године у износу од 80.053.000 динара, а извршени у износу од 68.699.000 динара.

Расходи материјала извршени су у износу од 53%, а остали расходи у износу од 43% планираних расхода на годишњем нивоу.

Финансијски расходи нису планирани, а остварени су у износу од 19.854 динара и односе се на расходе камата и негативне курсне разлике, као и расходе по основу обезвређивања потраживања и краткорочних пласмана и остале имовине.

 Средства за зараде (бруто 1), за период 01.01-30.09.2020.године, планирана су у износу од 52.441.000 динара, а реализација у истом периоду износи 48.717.000 динара.Мањи износ ових средстава у односу на планирани износ настао је по основу одсуства запослених која се исплаћују на терет надлежних органа и институција (породиљско боловање), као и одсуствовања и рада од куће у периоду ванредног стања.

 Број запослених по Програму пословања за 2020.годину је 69 (шездесетдевет).Укупан број запослених, по кадровској евиденцији, на дан 30.09.2020.године износи: 65 (шездесетпет) на неодређено време (oд чега једна запослена на породиљском боловању) и 5 (пет) на одређено време, од чега 1 (један) по основу именовања-директор.

 2. **Назив предузећа:** Јавно предузеће „ Градска стамбена агенција“ Ниш

 **Седиште:** Ниш, Генерала Милојка Лешјанина број 8

**Претежна делатност:** 6499-Остале непоменуте финансијске услуге, осим осигурања и пензијских фондова

 **Матични број:** 17263838

 **Програм пословања:**

Програм пословања Јавног предузећа „Градска стамбена агенција“ Ниш за 2020.годину донео је Надзорни одбор предузећа, Одлуком број 01-963/2 од 02.12.2019.године, а Скупштина Града Ниша дала сагласност Решењем број 06-81/2020-35-02 од 21.01.2020.године.

  **Образложење одступања:**

Програмом пословања ЈП Градска стамбена агенција Ниш за период јануар-септембар 2020.године планирани су укупни приходи у износу од 27.875.000 динара, а реализација је 5.835.000 динара, од чега су приходи од закупа станова остварени у износу од 3.884.000 динара, а финансијски и остали приходи у износу од 1.951.000 динара.Није било прихода од продаје станова за становање уз подршку.

За редовно пословање планиран је износ од 26.766.000 динара, а реализован износ од 17.625.000 динара (реализација се односи на: расходе материјала и енергије, расходе зарада, накнада зарада и остале личне расходе, производне и нематеријалне трошкове).

Према евидентираним укупним приходима од 5.835.000 динара и укупним расходима од 17.625.000 динара, у извештајном периоду 01.01.-30.09.2020.године исказан је негативан финансијски резултат (губитак) у износу од 11.790.000 динара.

Средства за зараде (бруто 1), планирана су за три квартала 2020.године у износу од 10.800.000 динара, а реализација износи 8.378.000 динара.

Број запослених по Програму пословања за 2020.годину је 11 (једанаест) запослених.

Укупан број запослених на дан 30.09.2020.године, за који je извршена исплата зарада, износи 8 (осам).

**IV ЗАКЉУЧНА РАЗМАТРАЊА И НАПОМЕНЕ**

Ова Информација обухвата параметре о степену усклађености планираних и реализованих активности из Програма пословања јавних предузећа, чији је оснивач Град Ниш, над којима Секретаријат за планирање и изградњу врши надзор и то:

1.ЈП Завод за урбанизам Ниш;

2. ЈП „Градска стамбена агенција“ Ниш.

Наведена предузећа благовремено су доставила извештаје о реализацији годишњег програма пословања за период 01.01.-30.09.2020.године, на прописаним обрасцима, са одлуком Надзорног одбора предузећа о усвајању истих.

Број запослених на неодређено време у јавним предузећима која су предмет ове информације у складу је са Одлуком о максималном броју запослених на неодређено време у систему јавног сектора Града Ниша за 2017.годину („Службени лист Града Ниша“, број 106/2017, 18/2018, 65/2018, 44/2019, 63/2019, 69/2019 и 85/2019).

Јавно предузеће Завод за урбанизам Ниш је са 30.09.2020.године исказало губитак.

Због целокупне ситуације у првој половини 2020.године јединице локалних самоуправа, са којима предузеће сарађује, биле су принуђене да одложе прописане процедуре израде планских докумената (организовања раног јавног увида, јавног увида, заказивања седница Комисије за планове, прибављања претходних мишљења градских општина и сл.).Све то је утицало да поједине фазе израде планских докумената нису реализоване, а завршетак одређене фазе израде планских докумената је услов за остваривање прихода и прилива финансијских средстава предузећа.

Потребно је предузети мере на интензивирању израде и поступка доношења планских докумената по уговорима са осталим наручиоцима на тржишту и у наредном периоду обезбедити позитиван финансијски резултат .

Јавно предузеће „Градска

стамбена агенција“ Ниш је такође за дати извештајни период исказало негативан финансијски резултат, а као последица специфичности пословања.И код овог предузећа постоји веће одступање на страни прихода у односу на вредности планиране програмом пословања.

У извештајном периоду није било прихода од продаје станова за становање уз подршку, обзиром да је у току изградња објеката Л7-Л9 на локацији у Улици Мајаковског у Нишу. По завршетку радова приступиће се продаји и издавању у закуп нових станова, када се и очекује остварење прихода по том основу.

ГРАДСКО ВЕЋЕ ГРАДА НИША

Број: 1145-9/2020-03

Ниш, 24.12.2020. год. ПРЕДСЕДНИЦА

 Драгана Сотировски